CELEX: 31982R1750
Language: el
Date: 1982-06-30 00:00:00
Title: Κανονισμός (EOK) αριθ. 1750/82 τού Συμβουλίου τής 30ής Ιουνίου 1982 περί καθορισμού τών εγγυημένων τιμών πού εφαρμόζονται στή ζάχαρη από ζαχαροκάλαμο καταγωγής υπερποντίων χωρών καί εδαφών γιά τήν περίοδο παραδόσεως 1982/83

Avis juridique important

|

31982R1750

Κανονισμός (EOK) αριθ. 1750/82 τού Συμβουλίου τής 30ής Ιουνίου 1982 περί καθορισμού τών εγγυημένων τιμών πού εφαρμόζονται στή ζάχαρη από ζαχαροκάλαμο καταγωγής υπερποντίων χωρών καί εδαφών γιά τήν περίοδο παραδόσεως 1982/83  

Επίσημη Εφημερίδα αριθ. L 193 της 03/07/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1750/82 ΤΟΥ ΣΥΜΒΟΥΛΙΟΥ  της 30ής Ιουνίου 1982  περί καθορισμού των εγγυημένων τιμών που εφαρμόζονται στη ζάχαρη από ζαχαροκάλαμο καταγωγής υπερποντίων χωρών και εδαφών για την περίοδο παραδόσεως 1982/83  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 136,  το σχέδιο κανονισμού που υπέβαλε η Επιτροπή,  Εκτιμώντας:  ότι, σύμφωνα με τη δεύτερη δήλωση που αναφέρεται στο παράρτημα του πρωτοκόλλου 7 για τη ζάχαρη ΑΚΕ, που είναι προσαρτημένο στη δεύτερη σύμβαση ΑΚΕ-ΕΟΚ (1), η Κοινότης εξασφαλίζει για τη ζάχαρη από ζαχαροκάλαμο, καταγωγής των υπερποντίων χωρών και εδαφών που αναφέρονται στο παράρτημα αυτό, μεταχείριση ίδια με εκείνη που προβλέπεται στο εν λόγω πρωτόκολλο·  ότι η απόφαση 80/1186/ΕΟΚ του Συμβουλίου της 16ης Δεκεμβρίου 1980 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (2) προβλέπει την εφαρμογή της αρχής αυτής· ότι, σύμφωνα με το άρθρο 4 παράγραφος 4 του παραρτήματος IV της εν λόγω αποφάσεως, η εγγυημένη τιμή καθορίζεται κάθε χρόνο·  ότι οι εγγυημένες τιμές που ισχύουν για την περίοδο παραδόσεως 1982/83 για τη ζάχαρη από ζαχαροκάλαμο, καταγωγής κρατών ΑΚΕ, ορίστηκαν με συμφωνία υπό μορφή ανταλλαγής επιστολών με τα εν λόγω κράτη ΑΚΕ· ότι πρέπει, συνεπώς, το Συμβούλιο να καθορίσει τις ίδιες εγγυημένες τιμές για τη ζάχαρη από ζαχαροκάλαμο καταγωγής των εν λόγω υπερποντίων χωρών και εδαφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εγγυημένη τιμή, που αναφέρεται στο άρθρο 4 παράγραφος 4 του παραρτήματος IV της αποφάσεως 80/1186/ΕΟΚ, καθορίζεται, για την περίοδο παραδόσεως από 1ης Ιουλίου 1982 μέχρι 30 Ιουνίου 1983, ως εξής:  α) για την ακατέργαστη ζάχαρη, 42,63 ECU ανά 100 χιλιόγραμμα,  β) για τη λευκή ζάχαρη, 52,62 ECU ανά 100 χιλιόγραμμα.  Οι τιμές αυτές αφορούν μη συσκευασμένη ζάχαρη, αντιπροσωπευτικού τύπου, όπως καθορίζεται από την κοινοτική ρύθμιση, και νοούνται cif «free out» σε ευρωπαϊκά λιμάνια της Κοινότητος.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Ιουνίου 1982.  Για το Συμβούλιο  Ο Πρόεδρος  Ph. MAYSTADT  (1) ΕΕ αριθ.L 347 της 22. 12. 1980, σ. 1.  (2) ΕΕ αριθ. L 361 της 31. 12. 1980, σ. 1.